เลเวย์

**เลเวย์ หลินปิง โยนส์สโตห์ตีร์** (; เกิด 23 เมษายน ค.ศ. 1999) หรือเป็นที่รู้จักในในชื่อ **เลเวย์** () เกิดวันที่ 23 เมษายน ค.ศ. 1999 เป็นนักร้อง นักประพันธ์เพลง และโปรดิวเซอร์ชาวไอซ์แลนด์ 

เมื่ออายุ 15 ปี เลเวย์ได้เล่นเชลโลให้กับวงดนตรีไอซ์แลนด์ซิมโฟนีออร์เคสตรา เธอเป็นผู้เข้ารอบสุดท้ายในรายการ ไอซ์แลนด์ก็อตทาเลนต์ ปี 2014 และเธอได้เข้ารอบรองชนะเลิศรายการร้องเพลง เดอะวอยซ์ไอซ์แลนด์ ในปีถัดมา ใน ค.ศ. 2021 เธอได้ปล่อยอีพีเปิดตัว *ทิพิคอลออฟมี* (Typical of Me*)* และสำเร็จการศึกษาจากวิทยาลัยดนตรีเบิร์กลีในบอสตัน อัลบั้มเปิดตัวของเธอ *[[เอฟวรีติงไอโนว์อะเบาต์เลิฟ (อัลบั้ม)|เอวรีทิงไอโนอะเบาต์เลิฟ]]* (Everything I Know About Love*)* ถูกปล่อยออกมาใน ค.ศ. 2022 ติดชาร์ตในไอซ์แลนด์และสหรัฐอเมริกา ตามมาด้วยผลงานอัลบั้มในปี 2023 *[[บีวิตช์|บีวิชต์]]* (Bewitched*)* ได้รับรางวัลแกรมมี ครั้งที่ 66 ประจำปี 2024 สาขาอัลบั้มป็อปดั้งเดิมยอดเยี่ยม และมีผลงานซิงเกิล "ฟรอมเดอะสะตาร์ต" (From the Start) ซึ่งประสบความสำเร็จบนชาร์ตเพลงของแคนาดา นิวซีแลนด์ และสหราชอาณาจักรในระดับปานกลาง

## ชีวิตช่วงต้นและการศึกษา
เลเวย์ หลิน ปิง โยนส์โตห์ตีร์ เกิดเมื่อวันที่ 23 เมษายน ค.ศ. 1999 ในเมืองเรคยาวิก เมืองหลวงของไอซ์แลนด์ พ่อของเธอเป็นชาวไอซ์แลนด์ ส่วนแม่ของเธอเป็นชาวจีน มีพื้นเพเดิมอยู่ที่กว่างโจว แม่ของเธอเป็นนักไวโอลินคลาสสิก และตาของเธอ  เป็นนักการศึกษาไวโอลินแห่งวิทยาลัยดนตรีกลางในประเทศจีน ซึ่งเลเวย์ให้เครดิตว่าเป็นส่วนหนึ่งของแรงบันดาลใจให้เธอรักในดนตรี เธอมีน้องสาวฝาแฝดแท้ชื่อ ยูเนีย หลิน โยนส์โตห์ตีร์ (Júnía Lín Jónsdóttir) ซึ่งเป็นนักไวโอลินและทำหน้าที่เป็นผู้อำนวยการฝ่ายสร้างสรรค์ของเธอ เธออาศัยอยู่ในวอชิงตัน ดี.ซี. เป็นเวลาสองปี แล้วย้ายกลับมาที่เมืองเรคยาวิกในปี 2008 โดยเธอเข้ารับการศึกษาในโรงเรียน Álftamýrarskóli เลเวย์เริ่มเรียนเปียโนเมื่ออายุ 4 ปี และเชลโลเมื่ออายุ 8 ปี เธอสำเร็จการศึกษาจากวิทยาลัยดนตรีเรคยาวิก ในปี 2018 ซึ่งเธอได้เรียนร้องเพลงจากวิทยาลัยแห่งนี้ด้วย  เธอใช้ชีวิตในวัยเด็กโดยย้ายไปมาระหว่างเมืองเรคยาวิกและวอชิงตัน ดี.ซี. รวมไปถึงปักกิ่ง

เมื่ออายุ 15 ปี เลเวย์ได้เป็นนักเชลโลเดี่ยวของวงดนตรีไอซ์แลนด์ซิมโฟนีออร์เคสตรา ขณะอยู่ที่ไอซ์แลนด์ เลเวย์ได้เข้าร่วมในรายการไอซ์แลนด์ก็อตทาเลนต์ (Ísland Got Talent) ปี 2014 ซึ่งเป็นรายการ *Got Talent* ฉบับไอซ์แลนด์ ซึ่งเธอจบการแข่งขันลงด้วยการเข้ารอบสุดท้าย ในปีต่อมาเธอก็ปรากฏตัวในฐานะผู้เข้าแข่งขันในรายการเดอะวอยซ์ไอซ์แลนด์ (The Voice Iceland) และเข้าถึงรอบรองชนะเลิศ ในเวลานั้น เธอเป็นผู้เข้าแข่งขันที่อายุน้อยที่สุดในประวัติศาสตร์ของซีรีส์นี้

เลเวย์สำเร็จการศึกษาด้วยทุนอธิการบดีวิทยาลัยดนตรีเบิร์กลีในปี 2021 เธออาศัยอยู่ในลอสแองเจลิส ในช่วงเดือนตุลาคม ค.ศ. 2023

## การอาชีพ

ซิงเกิลเปิดตัวของเลเวย์ "Street by Street" ถูกปล่อยเมื่อวันที่ 6 เมษายน ค.ศ. 2020 ซึ่งขึ้นอันดับหนึ่งในสถานีวิทยุ RÚV ในไอซ์แลนด์ หนึ่งปีต่อมา เธอได้ปล่อยผลงานอีพีชุดแรก *Typical of Me* ในวันที่ 30 เมษายน ค.ศ. 2021 ประกอบไปด้วยเพลง "Street by Street" และเพลงอื่น ๆ อีกหกเพลง ซึ่งเธอได้เขียนหลายเพลงในอีพีนี้ในหอพักของวิทยาลัย นิตยสาร*[[โรลลิงสโตน]]*ได้ยกย่องเพลง "ไอวิชยูเลิฟ" (I Wish You Love) ของเธอเป็นพิเศษ และอีพีนี้ยังถูกจัดให้อยู่ในรายชื่ออัลบั้มที่ดีที่สุดประจำปี 2017 ของนิตยสาร*[[อเมริกันซองไรเตอร์]]* และอีพีนี้ก็ได้รับความสนใจจากนักดนตรีอื่น ๆ อาทิเช่น วิลโลว์ สมิท และบิลลี ไอลิช เช่นเดียวกัน

ภายในปีเดียวกัน เลเวย์ได้เป็นผู้จัดรายการเพลงประจำสัปดาห์ของสถานีวิทยุบีบีซี เรดิโอทรี ชื่อรายการ *Happy Harmonies* โดยรายการนี้จะนำเสนอเพลงปลุกใจที่มาจากหลากหลายแนวเพลง ในเดือนพฤศจิกายน เลเวย์ได้แสดงในเทศกาลดนตรีแจ๊สของลอนดอน และในช่วงเวลาเดียวกันนั้น เธอก็ได้ร่วมงานกับวงดนตรีลอนดอนฟิลฮาร์มอนิกออร์เคสตรา ในเพลง "เลตยูเบรกไมฮาร์ตอะเกน" (Let You Break My Heart Again) ต่อมาในเดือนธันวาคม เธอได้ร่วมงานกับโดดี ในซิงเกิล "เลิฟทูคีปมีวอร์ม" (Love To Keep Me Warm) ซึ่งเป็นผลงานคัฟเวอร์เพลง "วินเทอร์เวเดอร์" (Winter Weather) ของเทด ชาปิโร

ค.ศ. 2022 ถือว่าเป็นปีที่เลเวย์ได้เปิดตัวครั้งแรกบนโทรทัศน์ของสหรัฐอเมริกา เธอได้ปรากฏตัวในฐานะแขกรับเชิญทางดนตรีในรายการจิมมี คิมเมิล ไลฟ์! เมื่อวันที่ 21 มกราคม ขับร้องเพลง "ไลก์เดอะมูวีส์" (Like the Movies) จากอีพี *ทิพิคอลออฟมี* ห้าเดือนถัดมา เธอได้ปล่อยอัลบั้มเปิดตัว เอฟวรีทิงไอโนอะเบาต์เลิฟ เมื่อวันที่ 26 สิงหาคม ค.ศ. 2022 โดยค่ายเพลง AWAL และได้รับเสียงวิจารณ์ชื่นชม อัลบั้มเปิดตัวอันดับหนึ่งบน*ชาร์ตอัลบั้มออลเทอร์นาทิฟศิลปินใหม่*ของนิตยสาร*[[บิลบอร์ด]]* 
 
เดือนสิงหาคม ค.ศ. 2023 เลเวย์ได้ลงนามในข้อตกลงการเผยแพร่ระดับสากลกับค่ายวอร์เนอร์แชปเพลล์มิวสิก หรือ WCM และในเดือนถัดมา อัลบั้มที่สองของเธอ บีวิชต์ ถูกวางจำหน่ายเมื่อวันที่ 8 กันยายน ค.ศ. 2023 หนึ่งสัปดาห์ก่อนการเปิดตัวอัลบั้มชุดที่สอง เธอได้ปล่อยโน้ตเพลงออกมาให้แฟน ๆ สามารถบันทึกอัลบั้มล่วงหน้าได้ อัลบั้มได้รับเสียงวิจารณ์ชื่นชมและได้รับการเสนอชื่อเข้าชิงรางวัลแกรมมีเป็นครั้งแรกของเลเวย์ และคว้ารางวัลสาขาอัลบั้มป็อปดั้งเดิมยอดเยี่ยมในงานประกาศผลรางวัลแกรมมีประจำปีครั้งที่ 66 ภายในงานเธอได้ขึ้นแสดงร่วมกับบิลลี โจเอลในเพลงปิดท้ายของเขา "เทิร์นเดอะไลตส์แบกออน" (Turn the Lights Back On)

## รายชื่อผลงานดนตรี

### อัลบั้มสตูดิโอ

### อัลบั้มการแสดงสด

### อีพี

### ซิงเกิล

### เพลงอื่นบนตารางจัดอันดับ

### หมายเหตุ

## รางวัลที่ได้รับและเสนอชื่อเข้าชิง

## อ้างอิง

หมวดหมู่:ผู้ที่ได้รับรางวัลแกรมมี
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2542
หมวดหมู่:CS1 แหล่งที่มาภาษาจีน (zh)
หมวดหมู่:บทความที่มีข้อความภาษาจีน
หมวดหมู่:นักร้องไอซ์แลนด์
หมวดหมู่:บุคคลจากเรคยาวิก